*Projekts*

Jelgavas novada dome

**LĒMUMS**

Jelgavā

2023.gada . decembrī

**Par Jelgavas novada pašvaldības ziedojumu Ukrainas** **Ļvivas apgabala Rava-Ruskas pilsētas pašvaldībai**

Krievijas Federācija 2022. gada 24. februārī ir sākusi neizprovocētu plaša mēroga militāru uzbrukumu Ukrainai izvēršot plašu karadarbību un nodarot postījumus Ukrainas valstij un tās tautai. Saeima 2022. gada 24. februārī vienbalsīgi pieņēma paziņojumu par Ukrainas suverenitāti un teritoriālo integritāti, stingri nosodot Krievijas Federācijas militāro agresiju un plaša mēroga iebrukumu Ukrainā.

Saskaņā ar Jelgavas novada domes 2022.gada 30.jūnija lēmumu, Jelgavas novada pašvaldība ar Ļvivas apgabala Rava-Ruskas pilsētas pašvaldību ir parakstījusi sadarbības memorandu. Ļvivas apgabala Rava-Ruskas pilsētas pašvaldība ir sazinājusies ar Jelgavas novada pašvaldību un lūgusi ziedot transportlīdzekļi - mikroautobusu skolēnu pārvadāšanai.

Ņemot vērā iepriekšminēto un pamatojoties uz Ukrainas civiliedzīvotāju atbalsta likuma 11. panta otro daļu, kas nosaka, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam, Jelgavas novada dome **nolemj**:

1. Ziedot Jelgavas novada pašvaldības transportlīdzekli Ford Transit, Vin nr., WFODXXTTFD7P62714, atlikusī pamatlīdzekļa bilances vērtība uz 2023.gada 1.decembri ir EUR 0, pilnībā nolietots.
2. Uzdot Jelgavas novada pašvaldības Centrālās administrācijas Saimnieciskā nodrošinājuma nodaļai veikt nepieciešamās darbības 1.punktā minētā transportlīdzekļa dokumentu noformēšanai Ceļu satiksmes drošības direkcijā un organizēt transportlīdzekļa nodošanu Ļvivas apgabala Rava-Ruskas pilsētas pašvaldības pārstāvjiem.
3. Uzdot Jelgavas novada pašvaldības Centrālās administrācijas Finanšu nodaļai izslēgt no Jelgavas novada pašvaldības bilances 1. punktā minēto transportlīdzekli (pamatlīdzekļu uzskaites kartiņa 13-00837).
4. Lēmuma 2. punktā radušos izdevumus segt no Centrālās administrācijas Saimnieciskā nodrošinājuma nodaļas 2023.gada budžetā plānotajiem līdzekļiem.

Priekšsēdētājs M.Lasmanis

Sagatavoja D.Keidāns